Publication: Magyar Közlöny
Issue: MK-1999-73 (Year: 1999, Number: 73)
Era: 1990-2004
Section: a 32/1999. (VIII. 18.) OM rendelethez
Paragraph Index: 289

f) XX. század. (Ezen belül dalok, táncok, kánonok és társas énekek; témák nagyobb terjedelmű művekből.) Hangszeres tanszakok „B” tagozat „Hosszú” tanszakok (Kapcsolódva a felvételi vizsgák felvételi anyagának megfogalmazásához) Tudjon a növendék 10 — periódus terjedelmű — barokk és klasszikus dallamot fejből szolmizálni, szöveggel előadni. Tudjon 10 magyar népdalt fejből, szöveggel, élményszerűen előadni. Ismerje a kvintkört, tudja a hangsorokat 7 #, 7 b előjegyzésig (dúr és háromféle moll hangsor). Ismerje a modális hangsorokat. Tudja ezeket énekelni ábécés nevekkel 4 #, 4 b előjegyzésig. Tudja énekelni ábécés nevekkel a hangközöket; a hármashangzatokat és fordításaikat; a dominánsszeptim és a mollbeli VII. fokú szűkített szeptimhangzatokat dúr és moll hangsorokban, oldással. Ismerje fel a fentieket együtthangzásban hallás után és tudja lejegyezni 2 meghallgatás alapján. Tudja ábécés nevekkel énekelni 4 #, 4 b előjegyzésig a főhármasokat dúrban és mollban. Tudjon lejegyezni — hangköz- és hangzatmenetet — mely könnyű alterációt, hangnemi kitérést tartalmazhat — 4—5 meghallgatás alapján, — kétszólamú dallamot — mely könnyű alterációt, hangnemi kitérést, tartalmazhat — 6—8 meghallgatás alapján. Tudjon lapról énekelni a fentiekhez hasonló nehézségű dallamot szolmizálva, alkalmi hangzókkal és ábécés nevekkel. Legyen képes az egyszerű műzenei formákat hallás után felismerni. Ismerje a fontosabb műzenei formák felépítését: szonáta, rondó, variáció. Ismerje a magyar népdalok stílusköreit és stílusjegyeit. Rendelkezzék alapvető zeneirodalmi és zenetörténeti tájékozottsággal. 1999/73. szám Legyen jártas a megismert zenei stílusokban, tudjon stílushűen megszólaltatni műveket. Legyen képes ismereteinek, zenei készségeinek szintetizálására és önálló alkalmazására. „Rövid” tanszakok Azonos a 6 éves tanszakok „B” tagozatos követelményrendszerével, kivéve: Tudjon lejegyezni — hangköz- és hangzatmenetet, mely könnyű alterációt, hangnemi kitérést tartalmazhat — 4—5 meghallgatás alapján, — kétszólamú dallamot, mely könnyű alterációt tartalmazhat, — 6—8 meghallgatás alapján. Tudjon lapról énekelni a fentiekhez hasonló nehézségi fokú dallamot szolmizálva, alkalmi hangzókkal és ábécés nevekkel. Szolfézs főtanszak „B” tagozat Azonos a 6 évfolyamos „B” tagozat követelményrendszerével, kivéve: Tudjon lejegyezni — hangközmenetet, — hangzatmenetet, mely alterációt, hangnemi kitérést, tartalmazhat — 4—5 meghallgatás alapján, — kétszólamú dallamot, mely alterációt, hangnemi kitérést, modulációt tartalmazhat — 6—8 meghallgatás alapján. Tudjon lapról énekelni a fentiekhez hasonló nehézségi fokú dallamot szolmizálva, alkalmi hangzókkal és ábécés nevekkel. Ismerje fel a funkcióváltásokat. Ismerje fel a hangnemi kitéréseket és a modulációt. Követelmények a továbbképző „A” tagozat évfolyamainak elvégzése után Ismerje és tudja alkalmazni — az alapfokon tanultakon túl — a zenehallgatási anyagban, hangszeres darabjaiban és a tanult készségfejlesztési anyagban előforduló ritmuselemeket és -képleteket (K). Legyen áttekintőképessége a 9/8, 6/4-es és a zenei anyagban előforduló egyéb ütemekben (K). Ismerje az aszimmetrikus metrumokat (I). Rendelkezzék biztos tájékozódóképességgel a relatív és abszolút rendszerben (alterációkban is) 7 #, 7 b-ig (K). Ismerje a dallamhangok szerepét, tudja ezeket zeneileg értelmezni: — melizma, — főhang, — váltóhang, — átmenőhang (J—I). Ornamensek (I). Ismerje a kvintkört (J). Tudja a dúr és háromféle moll hangsorokat, a vezetőhangokat 7 #, 7 b-ig (J—I). Ismerje — az egészhangú skálát, — az akusztikus hangsort, — a modellskálákat, — a Reihe-t (J). Tudja — a dodekafónia, — az aranymetszés fogalmát (J—I). Ismerje — a hármas- és négyeshangzatok felépítését (dominánsszeptim, mollbeli VII. fokú szűkített szeptim), ismerje fel hallás után, tudja azonosítani kottaképről és felépíteni abszolút rendszerben (K), — a cluster fogalmát. Rendelkezzék biztos tájékozottsággal a funkciós zenében: — ismerje fel a funkciókat hallás után (K), — ismerje a funkciós fő- és jellegzetes mellékhármasokat (K—J), — ismerje az alterációk szerepét (J—I), — ismerje fel a hangnemi kitérést és modulációt — kottakép alapján (J—I). Ismerje a romantika hangzásvilágának jellegzetességeit: — alterációk, — tercrokonság (I). Ismerje a tonalitás felbomlásának elvét, ismerje a bi- és a politonalitást (I). Ismerje a legfontosabb zenei szerkesztésmódok fogalmát. Tudja ezeket alkalmazni hangszeres tanulmányaiban is. Ismerje — a barokk szonátaformát, — a Scarlatti-féle szonátaformát, — a klasszikus szonáta-rondót és a — romantikus szonátát (I—J). Tudjon lejegyezni — könnyű klasszikus periódust funkciót jelző basszussal, — könnyű romantikus dallamot vagy szemelvényt (K). Tudjon lapról olvasni fentiek nehézségi fokának megfelelő dallamot. Rendelkezzék alapos zenetörténeti tájékozottsággal, zenetörténeti korok, kiemelkedő zeneszerzők, műfajok ismeretével (I—J). Ismerje fel hallás után a főbb zenetörténeti korok stílusjegyeit, jellemző műfajait, formáit. Tudja ezeket néhány társművészeti alkotással összekapcsolni. Zenei anyag Tudjon a növendék — 20 magyar népdalt élményszerű előadásban megszólaltatni (10 régi, 10 új stílusút, ebből néhány parlando, rubato, díszített népdalt), 1999/73. szám — ismerjen minden zenetörténeti korszakból 5-5 jelentős művet, válogatva a következőkből: = gregorián zene, = reneszánsz kórusmuzsika (Palestrina, Lassus), = a középkor hangszeres világi zenéje, = kora barokk (Monteverdi, Pucell), = barokk: – J. S. Bach (invenció, fúga, korál, szvit, oratorikus művek), – Händel (oratórium, concerto), – Corelli, Vivaldi (concerto, concerto grosso), = klasszicizmus: – szonáta, – szimfónia, – kamarazene, – opera, – versenymű, = romantika: – zongoramuzsika (Chopin, Liszt), – dal, – szimfonikus költemény, – opera, = a századforduló zenéje: – impresszionizmus, – második bécsi iskola, = Bartók, Kodály, Sztravinszkij, = kortárs zeneszerzők. Követelmények a továbbképző „B” tagozat évfolyamainak elvégzése után (a követelményrendszer kapcsolódik a felvételi vizsgák anyagához) Tudjon a növendék — 30 népdalt stílusosan énekelni és elemezni, — 5 műdalt — különböző zenetörténeti stíluskorszakokból — saját zongorakíséretével előadni. Ismerjen minden zenetörténeti korszakból 5-5 jelentős művet, tudja azokat elemezni formailag és harmóniailag; tudjon ezekből zenei idézetet előadni. Tudjon éneklőtársakkal kétszólamú énekgyakorlatokat, műveket előadni. Tudjon zongora-ének előadásban c-kulcsos műveket megszólaltatni. Tudjon biztosan tájékozódni az alap- és középfokon megismert ütemfajtákban, tudjon ütemezni. Legyen biztos tájékozottsága a relatív és abszolút rendszerben. Ismerje az ötfokú, a hétfokú és a modális hangsorokat, tudja ezeket az abszolút rendszerben elhelyezni és énekelni. Tudja a hármas- és négyeshangzatokat felépíteni és adott hangnemekben elhelyezni. Ismerje fel ezek fordításait, tudja megnevezni ábécés nevekkel. Tudjon lejegyezni — barokk kétszólamú idézetet, — klasszikus zenei szemelvényt, — XX. századi dallamot. Tudja a c-kulcsokat alkalmazni írásban is. Rendelkezzék a növendék zenetörténeti áttekintőképességgel. Tudja a zenetörténeti, a történelmi korokat időben összekapcsolni, és társművészeti alkotásokhoz kötni. Legyen képes önállóan elemezni, tudja tudását kreatív módon alkalmazni hangszeres tanulmányaiban is. Zeneelmélet A program célja, hogy — biztosítsa a zene iránt érdeklődő növendék számára, hogy művelt, zeneértő emberré válhasson, — érje el sajátos eszközeivel, hogy a megszerzett ismereteket önállóan is alkalmazó növendékeket neveljen, — mutasson rá az egyes művészeti stíluskorszakokban a zene és a társművészetek kapcsolatára, — adjon alapos elméleti felkészülést a főiskolai felvételi vizsgához, — tegye alkalmassá a növendéket, hogy speciális felkészítéssel felvételi vizsgát tehessen a zeneművészeti szakközépiskola zeneszerzés tanszakára. A zeneelmélet-tanítás szakirányú feladatai: — fejlessze a zenei összefüggésekben való eligazodó-, elvonatkoztató- és rendszerezőképességet, — a növendék szerezzen jártasságot a funkciós zene összetevőinek ismeretében (harmónia, dallam, ritmika, forma stb.), — ismertesse meg a növendéket — zenei és általános tanulmányait, érdeklődését is figyelembe véve — az európai zenetörténet más korszakaival is, — alakítsa ki azt a látásmódot, mellyel a zenei öszszefüggéseket — egy-egy tanulmányi időszaknak megfelelően — a növendék önállóan is meg tudja közelíteni, — ösztönözze a növendéket, hogy az elsajátított ismeretek alapján, tanulmányaiból kiinduló zenei gondolatokat fogalmazzon meg (reproduktívból produktív tevékenység), — segítse a növendéket a hangszeres tanulmányaiban felmerülő problémák megoldásában (dallamvezetés, forma, harmónia, hangnem stb.). Követelmények az alapfok évfolyamainak elvégzése után A növendék ismerje fel — a bécsi klasszikus funkciós zene harmónia- és formavilágának alapvető jelenségeit, — hallás után a tanult zenei formákat, — hallás után és nevezze meg a tanult harmóniai fordulatokat. 1999/73. szám A növendék legyen képes — az általa tanult hangszeres darabokban a tanult zenei formákat felismerni, az elméleti ismereteket az előadásban tudatosan alkalmazni, — a tanult zenei formákat részletesen elemezni kottából, — egyszerűbb zenei anyagban ének-zongora együttjátékra, — diktálás után a tanult harmóniai fordulatokat zongorázni. A növendék tudja — diktálás után a feldolgozott harmóniai fordulatokat fokszámokkal, számozott basszussal vagy négyszólamúságban lejegyezni (szűk fekvésben), — egyszeri hallás után a tipikus zenei formákat vázlatosan, illetve többszöri hallás után részletesen elemezni, — az összetett autentikus kadenciát (4 # , 4 b előjegyzésig) emlékezetből, illetve példákat játszani, diktálás után zongorázni (4 #, 4 b előjegyzésig). További követelmények a továbbképző évfolyamainak elvégzése után A növendék ismerje meg — a reneszánsz modális harmóniai fordulatokat (motetták alapján), — a barokk polifon szerkesztésmódokat (Bach-invenciók és -fúgák alapján), — a diatonikus összhangzattant, s egy-egy jellegzetes alterációt a stíluskörön belül, — a romantikus kis formákat, elsősorban dalokon és zongoradarabokon keresztül, — a XX. század alapvető zenei irányzatait. A növendék legyen képes — a különböző tanult stílusok harmóniai és formatani jelenségeiben tájékozódni, — kottából a tanult harmóniákat, zenei formákat részletesen elemezni, — a tanult harmóniai fordulatokat diktálás után, illetve fejből mintapéldákat zongorázni. A növendék tudja alkalmazni az általa tanult hangszeres darabok elemzése során — vagy új mű esetében — a zeneelmélet tárgyban szerzett ismereteit (formai, harmóniai, dallami). Zenetörténet-zeneirodalom A zenetörténet-zeneirodalom tanításának a célja, hogy — a zene iránt érdeklődő, művelt embereket neveljen, akik zeneiskolai tanulmányaik során képessé válnak a további (egyéni) önművelésre, valamint a zene aktív (öntevékeny) művelésére, — legyen lehetőségük zenei műveltség szerzésére azoknak is, akik nem tanultak hangszert, illetve egyéb elfoglaltságaik miatt már nem, vagy csak kisebb intenzitással képesek hangszeres tanulmányokat folytatni. A zenetörténet-zeneirodalom tanításának szakirányú feladatai: — a zene iránti fogékonyság elmélyítése, a zenei ismeretek bővítése, — hosszú távon a teljes zenetörténet átfogó megismertetése. Az egyes zenetörténeti stíluskorszakok mestereinek, műfajainak, alkotásainak részletesebb megismertetése, elemzése, széles körű kitekintéssel az adott kor főbb tendenciáira, stílusjegyeire, társművészeteire, mestereire, alkotásaira. Neveljen az értékes zene szeretetére: ösztönözze a növendékeket — rendszeres hangverseny- és operalátogatásra, — a rádió és a televízió zenei műsorainak meghallgatására, — a zenei élet eseményei iránti érdeklődésre, — értékes hangfelvételek és videofelvételek gyűjtésére és meghallgatására, — aktív társas muzsikálásra. Alakítson ki szilárd értékrendet a növendékben, melynek segítségével a későbbiekben a zene bármely műfajában és korszakában biztosan tájékozódni tud. Tegye nyitottá és érdeklődővé a növendéket minden újdonság iránt, a kortárs zenében (és társművészetekben). Fejlessze a növendékek esztétikai érzékét és érzelmi fogékonyságát. Követelmények a program elvégzése után A növendékek mutassanak kellő tájékozottságot a tanult zenetörténeti stíluskorszakban. Ismerjék fel az órákon bemutatott, meghallgatott zenei példák, elemzett művek jellegzetes tematikus részleteit. Tudják definiálni és konkrét példákkal megvilágítani az adott stíluskorszakokhoz, műfajokhoz, művekhez, formaegységekhez szorosan kapcsolódó szakkifejezéseket. Tudjanak eligazodni a megismert korszakok szerteágazó zenei sajátosságaiban, a társművészetek idevonatkozó legfőbb stiláris jelenségeiben. Az egyes évfolyamokban elérendő minimális követelményeket a helyi tantervben rögzítse a szaktanár az adott tanévben feldolgozandó anyag célirányainak, szerkezetének, a csoport összetételének, teljesítőképességének figyelembevételével. Improvizáció Az improvizálás és a komponálás a zenealkotás kétféle lehetősége. Az improvizáció spontán szerkesztés, gyors reagálás egy zenei problémára, amelynek az azonnaliság ad különös izgalmat; a kompozíció hosszabb ideig tartó szerkesztés eredménye, melyben a gondolat finomítására, csiszolására nyílik lehetőség. 1999/73. szám A kétféle tevékenység folyamatos és egyidejű jelenléte segíti a kreatív, problémamegoldó gondolkodás kialakítását, felkelti és fokozza a figyelmet, döntésre késztet és kialakítja a gyors reagálókészséget. Az improvizáció tantárgy szakirányú feladatai: — az improvizációs készség kialakításának és fejlesztésének módszeres megvalósítása, kiegészítve kompozíciós feladatokkal, esetleg vizuális — és egyéb — analógiákkal, különös tekintettel az interdiszciplináris kapcsolatokra, — az improvizációnak a zeneművek interpretációs feladataival párhuzamosan és azokkal összhangban — kölcsönhatás formájában — szerepet kell kapnia a képzés teljes folyamatában, — a zenei nyelv spontán, önálló elsajátításának és alkalmazásának segítése, — a zenei hallás és ritmusérzék fejlesztése, — bizonyos általános képességek (memória, önkontroll, döntési készség, szuggesztivitás) fejlesztése, — a zenei szerkesztés (összhangzattan, ellenponttan, formatan stb. elemeinek) zeneművekben való felismerése és kreatív alkalmazása, — tájékozódás a különböző zenei stílusokban, az egyes stílusok mélyebb ismerete és a stílusokban való önálló rögtönzőkészség megszerzése, — az interpretációs készség fejlesztése, — a zenei fantázia és a zenei érzékenység fejlesztése, — a zenei kreativitás és általában a kreatív gondolkodás kialakítása és fejlesztése. Követelmények a program elvégzése után Az alapfok évfolyamainak elvégzése után A növendék — ismerje a zene alapelemeit és ezek tulajdonságait, — ismerje a legfontosabb zenei szerkesztési módokat, — sajátítsa el a különböző képzési szintek zenei ismeretanyagát, amelyet a szolfézs és a hangszeres tárgyakkal szinkronban tanul, — ismerje mindazokat a hangszertechnikai problémákat, amelyek nélkülözhetetlenek a meggyőző és hiteles zenei megnyilatkozáshoz, — ismerje az egyes zenei stílusok lényegét, a jazz- és a népzene sajátos nyelvezetének alapjait, — legyen képes a közös improvizációkban egymásra figyelve, kreatív módon részt venni, — ismerje a régi és a mai kottaírás különböző lehetőségeit, — az ismeretek birtokában — a hétköznapi beszédhez hasonlóan — tudjon önállóan zenei gondolatokat megfogalmazni, törekedve az érzékeny, kifejező zenei megszólaltatásra, — legyen képes felfedezni zenei tanulmányain keresztül a világban lévő összefüggéseket és törvényszerűségeket, gazdagítva ezáltal saját személyiségét. „B” tagozatos növendékek számára ezen túlmenően követelmény az évenkénti tananyag — minőségben és mennyiségben egyaránt — maximális szintű elvégzése. A továbbképző évfolyamok elvégzése után A növendék az alapfok követelményeire építve legyen képes életkorának megfelelő szintű, sajátos zenei megnyilatkozásra és igényes interpretálásra. A „B” tagozatos növendékek számára követelmény az „A” tagozatos anyag — minőségben és mennyiségben egyaránt — maximális szintű elvégzése. V. Fejezet KÖTELEZ ŐEN VÁLASZTHATÓ, ILLETVE VÁLASZTHATÓ TANTÁRGY* Fafúvós kamara A zeneiskolában folyó kamarazene-tanítás — különösen a nem zenei pályára készülő növendékek esetében — a zeneiskolai oktató-nevelő munka lényeges, kiemelt elemét jelenti. A fafúvós kamarazene-tanítás szakirányú feladatai Fejlessze a növendékek életformájává a kamarazenélést, növelje azok táborát, akik a későbbiekben egyéb tanulmányaik vagy munkájuk mellett szabadidejük egy részét kamaramuzsikálással töltik. Készítse fel a növendékeket amatőr kamaraegyüttesben való közreműködésre, tegye képessé őket a kamarazene önálló művelésére, a szólamok önálló, technikailag és zeneileg igényes elsajátítására és megszólaltatására. Használja ki az együttmuzsikálás közösségformáló erejét, teremtsen bensőséges kapcsolatot a kamaraegyüttes tagjai között. Növelje a növendékek egymás iránti felelősségérzetét, ugyanakkor használja ki a társas muzsikálás által nyújtott biztonságérzetet a szorongó növendékek gátlásainak feloldására. A kamarazenéléshez nélkülözhetetlen figyelemmegosztó és alkalmazkodóképesség fejlesztésével járuljon hozzá a növendék személyiségének, egyéniségének formálásához. A tananyag megválasztásával a lehetőségekhez mérten igyekezzék sokoldalú képet adni a fafúvós kamarairodalomban fellelhető zenei stílusokról, műfajokról. Végeztessen rendszeresen intonációs gyakorlatokat. Gyakoroltassa rendszeresen a lapról olvasást, törekedjék a zenei anyag folyamatos, kottahű, zeneileg igényes megszólaltatására. Fejlessze a növendékek igényességét a kiegyenlített hangzásra, egységes stílusú előadásra. * A kamarazene főtárgyként is választható. 1999/73. szám Ismertesse meg a növendékekkel a fafúvós hangszercsaládhoz tartozó, illetve a fafúvókhoz leggyakrabban társított egyéb hangszerek sajátosságait. Tanítsa meg a növendékeket tájékozódni a partitúrában. A kamaraegyüttesek közreműködésével színesítse a zeneiskola és egyéb intézmények rendezvényeinek műsorát. Követelmények a program elvégzése után A növendék legyen képes — önállóan hangolni, — beintésre-leintésre játékát pontosan megkezdeni és befejezni, — jól értelmezhetően be- és leinteni, — pontos ritmusban, biztos tempótartással játszani, — új tempót felvenni, tempót változtatni a kamarapartner jelzései alapján, — saját maga jelezni a tempóváltozásokat, — hiba esetén az összjáték komolyabb mérvű megzavarása nélkül tévedését kiigazítani, szólamában visszatalálni, — önállóan, tisztán intonálni, — a tiszta intonáció érdekében szükség esetén lebegésés vibrato-mentes hangokat képezni, — figyelmét megosztani a saját és a többiek szólama között, — figyelemmel kísérni az együttes összhangzását, — a zeneiskolai szintnek megfelelő kamarazenei anyagot folyamatosan lapról olvasni, — a nehezebb állásokat otthon kigyakorolni, — szólamát technikailag és zeneileg igényesen megszólaltatni, — megszerzett ismereteinek és hangszerkezelési szintjének megfelelő szólamokat önállóan elsajátítani, — zeneiskolai tanulmányai befejezését követően a kamarazene önálló művelésére. Rendelkezzék — a társas muzsikáláshoz szükséges koncentrálóképességgel, — a kamarazenei játékban nélkülözhetetlen alkalmazkodóképességgel a hangképzés, dinamika, artikuláció, stílus stb. terén, — a játszott művekre vonatkozó formai ismeretekkel, — minimális partitúraismerettel. Legyen tisztában — a fafúvós hangszercsaládhoz tartozó és a fafúvókhoz leggyakrabban társított egyéb hangszerek intonációs sajátosságaival, — a fafúvós kamarazene-irodalomban szereplő transzponáló hangszerek szólamainak írásmódjával és hangzásával. Ismerje — a játszott kamarazenei anyag szerzőinek nevét, a művek címét, valamint tudja helyesen kiejteni és leírni azokat, — az egyes tételtípusok jellegzetességeit. Rézfúvós kamara A zeneiskolában folyó kamarazene-tanítás — különösen a nem zenei pályára készülő növendékek esetében — a zeneiskolai oktató-nevelő munka lényeges elemét jelenti. A rézfúvós kamarazene-tanítás szakirányú feladatai: — adjon lehetőséget a kamarazene-irodalom megismerésére és a zene aktív művelésére, — képezzen a közösségi együttmuzsikálásra érzékeny, önálló zenei elgondolással bíró, alkotó muzsikusokat, — ismertesse meg a közös zenélés alapszabályait, — fejlessze a zenei hallást, alakítsa és tudatosítsa a kamarazenei hallás fontosságát, — ismerkedjék meg a különböző zenei stílusokkal, és előadási hagyományokkal, — a rézfúvós hangszerek sajátosságaiból adódó problémák megoldása egyes zeneművekben, a rézfúvós hangzás kialakítása, amely képlékenyen beépül minden hangszerösszeállításba, — a nem rézfúvós hangszerekkel való együttjáték fejlesztése, ezáltal a tanszakok közötti „átjárhatóság” lehetősége, előkészítve és segítve a zenekari munkát, — teremtsen lehetőséget a növendékeknek arra, hogy az egyéni foglalkozásokon elsajátított tudás felhasználásával — érzelmileg harmonikus személyiséggé válhassanak. Követelmények a program elvégzése után A növendék — rendelkezzék a saját hangszeres évfolyamának megfelelő elméleti és hangszertechnikai ismerettel, — szerezzen jártasságot a lapról olvasásban, mely anyagban a kamarazenei szólamához igazodik, — irányítsa figyelmét a szólamok közötti harmonikus együttjátékhoz, — szerezzen jártasságot a kamarazenei játék alapismereteinek elsajátításához: — intonáció, — levegővétel — zenei tagolás, — tempóvétel — tempótartás. Legyen képes — önállóan hangolni, — beintésre-leintésre játékát pontosan megkezdeni és befejezni, — jól értelmezhetően be- és leinteni, — pontos ritmusban, biztos tempótartással játszani, — új tempót felvenni, tempót változtatni a kamarapartner jelzései alapján, — saját maga jelezni a tempóváltozásokat, — hiba esetén az összjáték komolyabb mérvű megzavarása nélkül tévedését kiigazítani, szólamába visszatalálni, — önállóan tisztán intonálni, — a tiszta intonáció érdekében szükség esetén lebegésés vibrato-mentes hangokat képezni, 1999/73. szám — figyelmét megosztani saját és a többiek szólama között, — figyelemmel kísérni az együttes összhangzását, — a zeneiskolai szintnek megfelelő kamarazenei anyagot folyamatosan lapról olvasni, — a nehezebb állásokat otthon kigyakorolni, — szólamát technikailag és zeneileg igényesen megszólaltatni, — megszerzett ismereteinek és hangszerkezelési szintjének megfelelő szólamokat önállóan elsajátítani, — zeneiskolai tanulmányai befejezését követően a kamarazene önálló művelésére. Rendelkezzék — a társas muzsikáláshoz szükséges koncentrálóképességgel, — a kamarazenei játékban nélkülözhetetlen alkalmazkodóképességgel a hangképzés, dinamika, artikuláció, stílus stb. terén, — a játszott művekre vonatkozó formai ismeretekkel, — minimális partitúraismerettel. Legyen tisztában — a rézfúvós hangszercsaládhoz tartozó és a rézfúvókhoz leggyakrabban társított egyéb hangszerek intonációs sajátosságaival, — a rézfúvós kamarazene-irodalomban szereplő transzponáló hangszerek szólamainak írásmódjával és hangzásával. Ismerje — a játszott kamarazenei anyag szerzőinek nevét, a művek címét, valamint tudja helyesen kiejteni és leírni azokat, — az egyes tételtípusok jellegzetességeit. Vonós kamara A vonós kamarazene-tanítás szakirányú feladatai Fejlessze a növendékek életformájává a kamarazenélést, növelje azok táborát, akik a későbbiekben egyéb tanulmányaik vagy munkájuk mellett szabadidejük egy részét kamaramuzsikálással töltik. Készítse fel a növendékeket amatőr kamaraegyüttesben való közreműködésre, tegye képessé őket a kamarazene önálló művelésére, a szólamok önálló, technikailag és zeneileg igényes elsajátítására és megszólaltatására. Használja ki az együttmuzsikálás közösségformáló erejét, teremtsen bensőséges kapcsolatot a kamaraegyüttes tagjai között. Növelje a növendékek egymás iránti felelősségérzetét, ugyanakkor használja ki a társas muzsikálás által nyújtott biztonságérzetet a szorongó növendékek gátlásainak feloldására. A kamarazenéléshez nélkülözhetetlen figyelemmegosztó- és alkalmazkodóképesség fejlesztésével járuljon hozzá a növendék személyiségének, egyéniségének formálásához. A tananyag megválasztásával a lehetőségekhez mérten igyekezzék sokoldalú képet adni a vonós kamarairodalomban fellelhető zenei stílusokról, műfajokról. Végeztessen rendszeresen intonációs gyakorlatokat. Gyakoroltassa rendszeresen a lapról olvasást, törekedjék a zenei anyag folyamatos, kottahű, zeneileg igényes megszólaltatására. Fejlessze a növendékek igényességét a kiegyenlített hangzásra, egységes stílusú előadásra. Ismertesse meg a növendékekkel a vonós hangszercsaládhoz tartozó, illetve a vonósokhoz leggyakrabban társított egyéb hangszerek sajátosságait. Tanítsa meg a növendékeket tájékozódni a partitúrában, zongorakivonatban. A kamaraegyüttesek közreműködésével színesítse a zeneiskola és egyéb intézmények rendezvényeinek műsorát. Követelmények a program elvégzése után A kamarazene, mint választható tárgy esetében A növendék legyen képes — önállóan hangolni, — beintésre-leintésre játékát pontosan megkezdeni és befejezni, — jól értelmezhetően be- és leinteni, — pontos ritmusban, biztos tempótartással játszani, — új tempót felvenni, tempót változtatni a kamarapartner jelzései alapján, — saját maga jelezni a tempóváltozásokat, — hiba esetén az összjáték komolyabb mérvű megzavarása nélkül tévedését kiigazítani, szólamába visszatalálni, — önállóan tisztán intonálni, — a tiszta intonáció érdekében szükség esetén lebegésés vibrato-mentes hangokat képezni, — figyelmét megosztani saját és a többiek szólama között, — figyelemmel kísérni az együttes összhangzását, — a zeneiskolai szintnek megfelelő kamarazenei anyagot folyamatosan lapról olvasni, — a nehezebb állásokat otthon kigyakorolni, — szólamát technikailag és zeneileg igényesen megszólaltatni, — megszerzett ismereteinek és hangszerkezelési szintjének megfelelő szólamokat önállóan elsajátítani, — zeneiskolai tanulmányai befejezését követően a kamarazene önálló művelésére. Rendelkezzék — a társas muzsikáláshoz szükséges koncentrálóképességgel, — a kamarazenei játékban nélkülözhetetlen alkalmazkodóképességgel a hangképzés, dinamika, artikuláció, stílus stb. terén, — a játszott művekre vonatkozó formai ismeretekkel, — minimális partitúraismerettel. 1999/73. szám Legyen tisztában — a vonós hangszercsaládhoz tartozó és a vonósokhoz leggyakrabban társított egyéb hangszerek intonációs sajátosságaival, — a vonósokhoz társított transzponáló hangszerek szólamainak írásmódjával és hangzásával. Ismerje — a játszott kamarazenei anyag szerzőinek nevét, a művek címét, valamint tudja helyesen kiejteni és leírni azokat, — az egyes tételtípusok jellegzetességeit, — a kamarazene-irodalom néhány kiemelkedő alkotását. Kamarazene, mint főtárgy esetében (a fenti követelményeken felül) Ismerje fel a témabelépéseket és zárlatokat. A mindenkori vezetőszólamot tudja megkülönböztetni a kísérettől. Ismerje a barokk zene fontosabb ritmus-konvencióit (nyújtóponthasználat, duola és triola kölcsönös alkalmazkodása, inégal játék) és a gyakoribb barokk ékesítések írásés játékmódját. Ismerje és alkalmazza a klasszikus művekben (főként a kísérő szólamokban) szükséges movimento ordinario játékmódot (a hangok elválasztása és határozott indítása), valamint a vonóvibratót (a kötőív alatt staccato ponttal jelölt hangoknak, a zene karakterétől függő, lágy, alig érzékelhető elválasztása). Legyen képes könnyű kamaramű Urtext kiadású szólamát a többi szólammal összehangoltan, egyszerű ujjrenddel és vonásjelekkel ellátni. Tudjon kijelölt szólamból könnyebb művet együttesben lapról játszani. Zenekar A zenekari foglalkozások célja, hogy sajátos eszközeivel teremtsen lehetőséget az alapfok és a továbbképző évfolyamok növendékei számára, hogy — az egyéni foglalkozásokon elsajátított tudás felhasználásával — érzelmileg gazdag, harmonikus személyiséggé válhassanak. Ösztönözze a növendékeket, hogy a zenekari játék közben megszerzett zenei kifejezőkészséget és technikai eszközöket használják fel az egyéni hangszeres játékban is. Hozzon létre együttműködést a növendékek tudásának különbözőségéből. Mutasson utat a közösség erejével a toleráns magatartásra. Alakítsa ki a kultúra iránti nyitottságot. Hangsúlyozza a művészetek aktív művelésének fontosságát. A zenekari foglalkozások szakirányú feladatai A növendékek megismertetése az alapvető zenekari játékmódokkal. A különböző zenei stílusokban használt előadói hagyományok bemutatása. A „zenekari hallás” fontosságának alakítása, tudatosítása. A figyelem időtartamának és elmélyítésének (vertikálishorizontális) fejlesztése. Az egységes zenekari ritmusjáték kialakítása, tudatosítása. Az arra alkalmas növendékek felkészítése professzionális együttesben való játékra. A különböző hangszercsoportoknak megfelelő — a zenekari ülésmódból adódó — helyes hangszerkezelés kialakítása, egységesítése. Követelmények az alapfok évfolyamainak elvégzése után A növendék ismerje meg — a zenekar/együttes egyes részeinek különböző funkcióit, — az alapvető zenekari játékmódokat, — az egyes zenetörténeti stílusok és hangszerek előadói hagyományait. Legyen képes — szólamát helyes tempóban, dinamikában, stílusban, az adott műben a zenekar egészében betöltött funkciója szerint eljátszani, — a szólamon belüli és a szólamok közötti harmonikus együttjátékra irányítani figyelmét, — a szólambeosztáshoz igazodó új zenei anyagot lapról játszva is megszólaltatni. Tudja alkalmazni — az alapvető egységes zenekari játékmódhoz tartozó hangszertechnikai ismereteket, — a zenekari hallásfejlesztés közben kialakuló figyelmet a többszólamúságra, a dinamikai és ritmikai folyamatok árnyalására, a tempóvétel és -tartás differenciálására, — a zenekari kommunikációs lánc (karnagy-zenekar, zenekari szólamok között) folyamatát. További követelmények a továbbképző évfolyamainak elvégzése után A növendék legyen képes — felnőtt amatőr zenekarban játszani, — részt venni önálló kamarazenekari produkcióban. Alkalmazza tudatosan — a zenekari kommunikációs láncot, — a zenekari rubato játékot. Kórus A kórusfoglalkozás célja A kifejező, szép éneklés elsajátítása, az egy- és többszólamú kórusművek tiszta intonálása és stílushű előadása. A növendékek zenei és közösségi élményhez juttatása. 1999/73. szám Közösségformáló ereje által hasson az emberi kapcsolatok fejlődésére, azon belül az egyén személyiségfejlődésére (utazáson, kiránduláson, kórustáborokban a közös éneklés által). Olyan pozitív élménynyújtás — a zene és az emberi kapcsolatok által —, amely arra ösztönzi a növendéket, hogy felnőtt korában is részt vegyen a kulturális élet különböző vokális művészeti csoportjaiban. A zeneiskolai és egyéb hangversenyek, ünnepek színessé tétele. A kórusfoglalkozás szakirányú feladatai Ösztönözze a növendéket a kórusirodalom, illetve a zeneirodalom megismerésére. Fejlessze a növendékek — hallását, — ritmusérzékét, — tempó- és dinamikai érzékenységét, — hangszínek iránti igényét, — kottaolvasási készségét, — zenei memóriáját, — zenei ízlését, — stílusérzékét, — formaérzékét, — hangképző- és intonációs gyakorlatok segítségével a harmonikus hallását. Ismertesse meg a kórustagokat — az emberi hang sajátosságaival, kifejezési lehetőségeivel a csoportos hangképzés által, — a kórusműveken keresztül a zeneirodalom különböző stíluskorszakaival. Tudatosítsa a növendékekben az alkalmazkodóképesség fontosságát zenei és emberi szempontból is. Követelmények a program elvégzése után A kórus legyen képes önálló, élményt adó szereplésre. Tudjon — fegyelmezetten viselkedni úgy a próbákon, mint a hangversenyeken, — „vezénylésre” énekelni. A növendék ismerkedjék meg a kórusirodalom számos remekművével. Tudjon jól tájékozódni a különböző stíluskorszakokban. Tudja — helyes légzéstechnikával, — tiszta intonációval, — pontos ritmusban, — érthető szövegmondással, — helyes tempó- és dinamikai választással, — művészileg kidolgozottan — stílushű formálással, szuggesztivitással — elénekelni szólamát. Rendelkezzék — jó kottaolvasási kézséggel, — zenei memóriával. Hallgassa a többi szólamot és hangszínével alkalmazkodjék hozzá, ezáltal segítve az egységes kórushangzás megteremtését. B) NÉPZENE I. Fejezet A M ŰVÉSZETI ÁG SPECIÁLIS SZABÁLYOZÁSA Az alapfokú népzeneoktatás célrendszere és funkciói

Source: https://magyarkozlony.hu/hivatalos-lapok/d6b483ac1074983c7cf9c75d99b2460397f7a064/dokumentumok/ef0ce244f9e65011ae4fbc01acb64363939646b2/letoltes